[{"text_idx": "#000006", "text": "Yn ystod y dydd rydym yn defnyddio ein pum synnwyr. Wrth iddi dywyllu mae\u2019n synnwyr o olwg yn gwanhau ond mae\u2019r pedwar synnwyr arall yn gweithio\u2019n galetach i wneud i fyny amdano. Mae\u2019r synnwyr o arogl yn ymddangos yn gryfach a\u2019n synnwyr o gyffwrdd yn fwy sensitif."}, {"text_idx": "#000007", "text": "Beth am fynd allan gyda\u2019r nos yn eich ardal ar saffari swynhwyraidd y gwyll? Beth fyddwch yn ei glywed, ei arogli, ei gyffwrdd a\u2019i weld? A fyddwch yn clywed yr adar olaf ar eu ffordd adref i\u2019w nythod? A fyddwch yn gweld yr ystlumod cyntaf yn codi o\u2019u clwydi? A fyddwch yn arogli planhigion peillio\u2019r nos yn llenwi\u2019r awyr gyda\u2019u persawr? A fyddwch yn clywed hwtian y tylluanod neu synau popian a chlicio\u2019r pryfed?"}, {"text_idx": "#000008", "text": "Beth am gymryd ychydig o amser i edrych ar awyr y nos? Ewch i fan tywyll a diffodd unrhyw oleuadau neu dortshis. Rhowch ychydig o amser i\u2019ch llygaid addasu i\u2019r tywyllwch. Mwynhewch wylio awyr y nos."}, {"text_idx": "#000009", "text": "Creu cytserau gyda deunyddiau naturiol"}, {"text_idx": "#000010", "text": "Yn ystod eich cyflwyniad i Warchodfa Awyr Dywyll Bannau Brycheiniog, roeddech chi\u2019n dysgu am bedair o gytserau y gallwn eu gweld yn awyr y nos ar yr adeg hon o\u2019r flwyddyn. Cassiopeia oedd un, sydd ar ffurf \u2018W\u2019, yna Cyngus (yr Alarch) sydd fel alarch yn hedfan, Lyra y delyn ac Aquila yr eryr. Beth am fynd y tu allan i ganfod deunyddiau naturiol i ail greu siapiau\u2019r pedair cytser? Gallwch ddefnyddio ffyn, cerrig, moch coed, me\u0302s neu aeron. Bydd hwn yn eich helpu i gofio sia\u0302p y cytserau ac yn eich helpu i\u2019w canfod yn awyr y nos."}, {"text_idx": "#000011", "text": "Plannu ar gyfer gwyfynod ac ystlumod"}, {"text_idx": "#000012", "text": "Rydym i gyd yn gwybod pa mor bwysig yw plannu planhigion sy\u2019n gyfoethog mewn neithdar ar gyfer y gloy\u0308nnod byw a\u2019r pryfed, ond ydych chi wedi ystyried plannu ar gyfer y rhai ar y shifft nos? Mae gwyfynod yn cael eu denu gan rai blodau a phlanhigion sy\u2019n rhyddhau eu harogl gyda\u2019r nos, sydd yn ei dro\u2019n denu\u2019r ystlumod. Gallwch dreulio ychydig o amser yn plannu Gwyddfid, Melyn yr Hwyr, y Goeden Fe\u0302l neu Jasmin, pob un yn gyfoethog mewn neithdar y nos. Pan fydd y disgyblion a\u2019r staff yn mynd adref bydd rhai ar shifft y nos yn cymryd drosodd!"}, {"text_idx": "#000014", "text": "Podlediadau Syllu ar y Se\u0302r"}, {"text_idx": "#000015", "text": "Gw\u0302yl yr Awyr Dywyll 2021"}]